Peria katak

thumb|260px|Buah Peria dijual di pasar.
thumb|left|Karantina Momordica penuh dengan dua bahagian dan dua keratan rentas
thumb|Bunga peria.
thumb|260px|Sebiji buah Pera Katak mentah (depan) dengan satu senduk gōyā champurū Okinawa (belakang)

Peria katak (bahasa Inggeris: bitter gourd, bitter melon, balsam pear atau balsam apple) ialah pokok menjalar subtropika daripada famili Cucurbitaceae yang dikenali sebagai sayur-sayuran dan ditanam sebagai makanan. Pokok ini banyak ditumbuh di Asia Selatan, Asia Tenggara, China, dan Caribbean untuk buahnya yang boleh dimakan dan yang merupakan sayur yang paling pahit di dunia. Tempat asalnya tidak diketahui kecuali pokok ini berasal dari kawasan tropika. Nama botaninya Momordica charantia.
Huraian

Peria katak ialah pokok herba menjalar yang mempunyai batang lembut dan memanjat dengan melilit menggunakan sulur paut. Tingginya sehingga 5 meter. Pokok ini mempunyai akar tunjang serta juga akar sisi berserabut yang berkembang luas di kawasan sekeliling. Daun-daunnya berselang-seli, dengan lebar sebanyak 4-12 sentimeter. Setiap daun yang berwarna hijau mempunyai 3 hingga 7 cubing yang ketara.

Pokok ini mempunyai bunga berwarna kuning, dan menghasilkan bunga jantan dan bunga betina yang berasingan. Buahnya mempunyai kulit yang menggerutu dan berwarna hijau muda ketika mentah. Bentuknya memanjang (17-23 sentimeter), dengan berat antara 300-600 gram sebiji. Rasanya pahit dan seringnya dimakan ketika masih mentah. Bagaimanapun, buah ini juga boleh dimakan ketika masak dan berwarna kekuning-kuningan atau jingga merah. Biji buah mentah berwarna putih, tetapi menjadi merah ketika masak.
Kegunaan masakan

Peria katak jarang dicampurkan dengan sayur-sayuran yang lain kerana rasa pahitnya yang kuat. Bagaimanapun, rasanya boleh disederhanakan dengan setakat tertentu melalui membubuh garam dan kemudian mencuci buah yang telah dipotong itu sebelum digunakan.

Peria katak sering digunakan dalam masakan Cina disebabkan rasanya yang pahit. Sayur ini biasanya digoreng, sering dengan daging dan douchi. Peria Katak juga biasa digunakan untuk sup, dan sebagai teh.

Pokok peria katak banyak ditanam di seluruh India dan Pakistan di mana karela chip dimakan dengan penuh nikmat. Peria ini juga digunakan sebagai kuah sambar di India selatan ataupun disumbatkan dengan bawang dan tomato berempah serta digoreng. Di India Utara dan Pakistan, peria dimakan, baik dengan daging kisar atau kekacang yang disumbat, mahupun sebagai tambahan untuk makanan daging atau kekacang.

Peria katak jarang digunakan di tanah besar Jepun, tetapi merupakan satu bahan yang penting dalam masakan Okinawa.

Sayur ini digunakan untuk berbagai-bagai makanan di Filipina. Satu makanan yang popular menggunakan sayur ini di kawasan Ilocos di Filipina ialah pinakbet dimasak bersama terung, okra, kacang buncis, tomato, kacang serinding dan pelbagai sayur-sayuran tempatan dididihkan dengan rebusan bagoong.

Tunas dan daun muda Peria Katak juga dimakan sebagai sayur-sayuran. Bijinya yang manis juga boleh dimakan, tetapi diketahui boleh menyebabkan muntah dan sakit perut.
Kegunaan perubatan

Peria katak juga mempunyai pelbagai kegunaan sebagai ubat tradisional di sekeliling dunia, serta berpotensi untuk merawat jangkitan HIV. Dalam perubatan Ayurveda India, Peria Katak sering diperlihatkan sebagai sejenis "insulin tumbuhan" dan oleh itu, amat disyorkan untuk pesakit kencing manis. Di Filipina, teh peria katak digunakan dengan amat berjaya untuk merawat kencing manis dan kawalan gula darah bagi orang miskin.

Rasa pahit peria katak datangnya daripada kandungan kuinin yang tinggi dan secara kebetulan, telah dianggap oleh orang-orang Asia, serta Panama dan Columbia, sebagai bahan untuk mencegah dan merawat demam malaria.
Nama dalam bahasa lain

thumb|260px|Peria Katak dimasak di Kaohsiung, Taiwan.
* Bahasa Cina: 苦瓜(kǔ guā)
* Bahasa Hindi, bahasa Punjabi, dan bahasa Urdu: karela
* Bahasa Ilocano: pariya
* Bahasa Jawa: pare
* Bahasa Jepun: nigauri
* Bahasa Kannada: hAgala kAyi
* Bahasa Okinawa: gōyā
* Bahasa Singhalese: karawila
* Bahasa Tagalog:ampalaya
* Bahasa Tamil: pavakka
* Bahasa Telugu: kAkara kAyi
* Bahasa Vietnam: khổ qua
* Loghat Chavacano:amargozo
Lihat juga
Rujukan

*
Pautan luar

* {How Natural Bitter Melon Insulin Can Help You
* Laman web Kementerian Pertanian Malaysia
* Laman web Rain-tree
* Penyelidikan Peria Katak dan sayur-sayuran yang lain sebagai rawatan untuk kencing manis dan pengurangan aras glukosa
* Laporan ITIS
* Ampalaya (Momordica Charantia)
* Herba Ampalaya (Momordica charantia)
* Majlis Peria Katak Negara
* Kajian-kajian Peria Katak
* Huraian botani yang terperinci
* Perkembangan Pokok Peria Katak

Peria Katak
Kategori:Cucurbitaceae
Kategori:Sayur
Kategori:Sayur buah